Държавен вестник, бр. 82, 2015 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  82
Чл. 36. По отношение на контрола на 
достъпа до вътрешните зони се прилагат 
следните изисквания:
1. броят на лицата, имащи право на достъп 
без придружител до вътрешните зони, трябва 
да бъде сведен до минимум, като се допускат 
само лица, чиито служебни задължения го 
изискват;
2. лица, които не притежават разрешение 
по чл. 30, т. 1, се допускат при изключителни 
обстоятелства и за ограничен период от вре-
ме само ако са постоянно придружавани от 
лица, които притежават такова разрешение.
Чл. 37. (1) Ядреният материал се съхранява 
в подсилено помещение (трезор) или подсилено 
заграждение, които да осигурят допълнителни 
възможности за откриване на неразрешено 
проникване и забавяне в случаите на опит 
за противозаконно отнемане.
(2) Подсиленото помещение или загражде-
ние са постоянно заключени и с активирани 
аларми освен по времето на регламентиран 
достъп до материала.
Чл. 38. Лицензиантът трябва да осигури 
резервна централна алармена станция или 
да предприеме други еквивалентни мерки за 
осигуряване на функциите по наблюдение и 
оценка на алармите и комуникация в случаите 
на извънредни ситуации.
Чл. 39. За противопоставяне на вътрешни 
нарушители се предприемат следните мерки:
1. постоянно наблюдение на работещите 
в зоната;
2. прилагане на правилото на двете лица.
Чл. 40. Охранителите и силите за реаги-
ране провеждат учения с противопоставяне 
на силите поне веднъж годишно.
Раздел V
Физическа защита на ядрени съоръжения 
срещу саботаж
Чл. 41. При осигуряване на физическата 
защита на ядрени съоръжения срещу саботаж 
освен изискванията по раздели I – III се при-
лагат и изискванията на този раздел. 
Чл. 42. (1) Лицензиантът изготвя възможни 
сценарии, по които нарушителите биха могли 
да извършат саботаж.
(2) Сценариите по ал. 1 се определят с 
отчитане на следните фактори:
1. определената по реда на раздел VI про-
ектна заплаха;
2. местоположението на ядреното съоръже-
ние и наличното на площадката количество 
ядрен материал и радиоактивни вещества, 
включително радиоактивните отпадъци;
3. възможностите за въздействие върху 
структурите, системите и компонентите на 
ядреното съоръжение с цел предизвикването 
на ядрена или радиационна авария, включи-
телно възможността за атака от разстояние.
Чл. 43. (1) Системата за физическа защита 
се проектира така, че да осигурява ефективна 
защита при опит за реализиране на сценари-
ите по чл. 42.
(2) При проектирането на системата за фи-
зическа защита се вземат предвид проектната 
безопасност, експлоатационните характерис-
тики, пожарната безопасност и мерките за 
аварийна готовност и аварийно реагиране на 
ядреното съоръжение. 
(3) При проектирането на системата за физи-
ческа защита лицензиантът предприема мерки 
за избягване на противоречията с дейностите 
за осигуряване на безопасността и се стреми, 
доколкото е възможно, мерките за безопасност 
и сигурност да се допълват взаимно. 
Чл. 44. (1) Ядрените материали, радиоактив-
ните вещества, както и структурите, системите 
и компонентите, извършването на саботаж 
върху които може пряко или косвено да доведе 
до неприемливи радиологични последствия за 
персонала, населението и околната среда, се 
разполагат в една или повече зони с особена 
важност, намиращи се в защитената зона. 
(2) За зоните с особена важност се прилагат 
изискванията на чл. 35 и 36.
(3) За противопоставяне на вътрешни нару-
шители и своевременно откриване на нерегла-
ментирани действия, включително намеса в 
структури, системи и компоненти, в зоните 
с особена важност се извършва постоянно 
видеонаблюдение с възможност за записване.
(4) По време на извършване на ремонти и 
реконструкции в зоните с особена важност се 
поддържа строг контрол на достъпа за лица 
от външни организации. След завършването 
на ремонта се извършва претърсване с цел 
откриване на евентуална намеса в структу-
рите, системите и компонентите, както и на 
взривни вещества, оръжия и други опасни 
вещества и предмети.
(5) Аварийните изходи от зоните с особена 
важност се оборудват със сигнално-охранител-
ни системи и средства за наблюдение.
(6) Зоните с особена важност се проекти-
рат и изграждат без прозорци, а при заварено 
положение те са постоянно затворени и са 
снабдени с решетки и със сигнално-охрани-
телна система.
Раздел VI
Условия и ред за разработване и одобряване 
на проектната заплаха
Чл. 45. (1) Проектната заплаха се определя 
на основата на оценката на заплахата за всяко 
конкретно ядрено съоръжение, съответно за 
всеки конкретен превоз на ядрен материал.
(2) Държавна агенция „Национална сигур-
ност“ предоставя на председателя на Аген-
цията и на лицензианта или на титуляря на 
разрешение подходяща информация относно 
оценките по ал. 1 в съответствие с изисква-
нията на чл. 33, ал. 2 от Закона за ДАНС.